Victor Brauner
Store norske leksikon,Kunst og estetikk,Bildende kunst,Kunsthistorie,Surrealisme i bildende kunst
Victor Brauner var en rumensk-fransk maler. Fra 1930 var han hovedsakelig bosatt i Frankrike. I Paris kom han i kontakt med landsmannen Brancusi, og gjennom denne med Yves Tanguy og surrealistbevegelsen, som han ble med i fra 1933.
Tilbake i Romania i 1935–1538 malte han en billedserie med øyensykdommer som motiv, som i ettertid kan ses som et forvarsel om hans eget tap av synet på sitt venstre øye i 1938, da han ble slått i øyet med en flaske under tumulter i et kunstneratelier. I 1948 brøt han med surrealismen, men vendte tilbake i 1959.Som kunstner var Brauner en eklektiker, og man ser påvirkning fra flere av de ledende surrealistene han var i kontakt med, men også fra Klee og Picasso. Hans mest kjente verk er ikke et maleri, men Wolftable (1947, privat eie), en skulptur eller et objekt, der et utstoppet ulvehode og en ulvehale er festet til et bord, slik at bordet utgjør ulvens kropp og ben. Les mer i Store norske leksikon surrealisme